جہانیاں (آن لائن) بانی پاکستان حضرت قائد اعظم محمد علی جناح ؒ نا 72 میکو کزیت دے ءِ پگہ اڈ تننگک۔ دا بابت اٹ مچ آ ملک اٹ سیمینار، مذاکرہ، جلسہ و جتا جتا تنظیم آتا کنڈآن دود اڈ تننگک۔ ہرافتیان تران اٹی سیاسی و راجی بندغ آک بانی پاکستان نا خدمت آتے خراج عقیدت پیش کیرہ، کزیت نا دے انا رداٹ اخبارک  سپیشل ایڈیشن شینک کیرہ وخت اس کہ پی ٹی وی،نجی ٹی وی چینل و علاقائی زبان تا ٹی وی چینل آک ہم قائد نا کزیت دے  انا رداٹ خاص ءُ پروگرام نشر کیرہ۔ بانی پاکستان قائد اعظم محمد علی جنا ح ؒ25دسمبر 1876ء اٹ وزیر مینشن کراچی ٹی ودی مس او اسہ عظیم ءُ لیڈر اس ئس ہرانا بے باک کماشی ٹی مسلمانک اسہ جتا ءُ ڈیہہ اس دوئی کریر او پاکستان نا اولیکو گورنر جنرل جوڑ مس پاکستان اٹ سرکاری وڑ اٹ اودے قائد اعظم و بابائے قوم ہم پاننگک۔ او 11ستمبر 1948ء آ کزیت کرے۔
